钦定古今图书集成/历象汇编/岁功典/第052卷 > 永遇乐〈端午〉 晁补之
## 钦定古今图书集成/历象汇编/岁功典/第052卷 > 永遇乐〈端午〉 晁补之

红日葵开，映墙遮牖，小斋端午。杯展荷金，簪抽笋玉，
幽事还堪数。绿窗纤手，朱奁轻缕，争𩰚彩丝艾虎。想
沈江、怨魄归来，空惆怅、对菰黍。　朱颜老去，清风好
在，未减佳辰欢聚。腊酒深斟，菖葅细糁，围坐从儿女。
还同子美，江村长夏，闲对燕飞鸥舞。算何须、楚泽雄
风，方消畏暑。